laion/Wikipedia-Exotic huggingface dataset:
মুসলিম কলেজ

মুসলিম কলেজটি যুক্তরাজ্যের পশ্চিম লন্ডনের ইলিংয়ে অবস্থিত একটি স্নাতকোত্তর পর্যায়ের ইসলামি মাদ্রাসা। মাদ্রাসাটি ইমাম ও ধর্মীয় নেতাদের প্রশিক্ষণ দেয়। মাদ্রাসাটি শিক্ষার্থীদের ইসলামিক শিক্ষা ও প্রশিক্ষণ প্রদান করে। ১৯৮৬ সালে মাদ্রাসাটি প্রতিষ্ঠিত হয়। শায়েখ অধ্যাপক এম.এ. জাকী বদাভী মাদ্রাসাটি প্রতিষ্ঠিত করেন। মুসলিম কলেজটি পাঠক্রম তৈরির জন্য ঐতিহ্যবাহী এবং সমসাময়িক ইসলামিক পদ্ধতির সমন্বয় করেছে। জাকী বদাভী ১৯৮৬ সালে মাদ্রাসাটি প্রতিষ্ঠা পর থেকে ২০০৬ সালে তার মৃত্যুর আগ পর্যন্ত কলেজের অধ্যক্ষ হিসাবে দায়িত্ব পালন করেন। ডঃ মোহাম্মদ বেনোটম্যান মাদ্রাসার বর্তমান অধ্যক্ষ। "HRH attends a BITC event in London and visits the Muslim College"। News and diary। The Duke and Duchess of Cambridge। ৪ ফেব্রুয়ারি ২০০৪। সংগ্রহের তারিখ ৮ জানুয়ারি ২০১৪।  Fuad Nahdi (২৭ জানুয়ারি ২০০৬)। "Zaki Badawi 'Grand Mufti of Islam in Britain'"। The Independent। ২৫ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০১৪।  O'Sullivan, Jack (২৫ জানুয়ারি ২০০৬)। "Zaki Badawi (obituary)"। The Guardian। সংগ্রহের তারিখ ৮ জানুয়ারি ২০১৪।  Dominic Casciani and Andrew Walker (২৪ জানুয়ারি ২০০৬)। "Obituary: Dr Zaki Badawi"। BBC News। সংগ্রহের তারিখ ৮ জানুয়ারি ২০১৪।  "Staff"। Muslim College। ২৭ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১৫।  মুসলিম কলেজ ওয়েব্যাক মেশিনে আর্কাইভকৃত ৬ মে ২০২১ তারিখে
নীলাঙ্করাই

নীলাঙ্করাই দক্ষিণ ভারতের তামিলনাড়ু রাজ্যের চেন্নাই জেলার দক্ষিণ দিকে অবস্থিত একটি আবাসিক অঞ্চল। আক্ষরিক অর্থে নীলাঙ্করাই শব্দের মানে নীল সমুদ্র সৈকত। ২০১১ খ্রিস্টাব্দে অক্টোবর মাসের পূর্বে এটি কাঞ্চীপুরম জেলার শোলিঙ্গনলুর তালুকের একটি জনগণনা নগরী ছিল, পরবর্তীকালে চেন্নাই জেলার আয়তন বৃদ্ধি করা হলে এই অঞ্চল ওই জেলার অন্তর্ভুক্ত হয়। লোকালয়টি চেন্নাইয়ের আদিয়ার অঞ্চল তথা আদিয়ার নদী থেকে সাত কিলোমিটার দক্ষিণে অবস্থিত। লোকালয়ের পূর্বতন নাম ছিল তিরুনীলকণ্ঠপুরম, এখানে নীলকণ্ঠ শিবের একটি মন্দির রয়েছে। লোকালয়টির উত্তর দিকে রয়েছে পালবক্কম, দক্ষিণ দিকে রয়েছে বেট্টুবানকেণি, পশ্চিম দিকে রয়েছে তুরাইবক্কম এবং পূর্ব দিকে রয়েছে বঙ্গোপসাগর। বিগত কিছু দশকে নীলাঙ্করাইতে যথেষ্ট আর্থিক ও সামাজিক উন্নতিসাধন হয়েছে, যা চেন্নাই শহরের মধ্যে এই লোকালয়ের পরিচিতি বৃদ্ধি করেছে। ২০০১ খ্রিস্টাব্দের জনগণনা অনুসারে নীলাঙ্করাইয়ের জনসংখ্যা ছিল ১৫,৬৮৮ জন। কিন্তু তৎপরবর্তী দশ বছরে জনসংখ্যা প্রায় দ্বিগুণ হয়। ২০১১ খ্রিস্টাব্দে ভারতের জনগণনা অনুসারে এই শহরের জনসংখ্যা হয় ২৮,৪৫৮ জন, যেখানে পুরুষ ১৪,৪৬৬ জন ও নারী ১৩,৯৯২ জন অর্থাৎ প্রতি হাজার পুরুষে ৯৬৭ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ৩,৩৩৭ জন যেখানে শিশুপুত্র সংখ্যা ১,৬৯৪ জন এবং শিশুকন্যা সংখ্যা ১,৬৪৩ জন। জনসংখ্যা অনুপাতে শিশু ১১.৭৩ শতাংশ। শহরটির সাক্ষরতার হার ছিল ৮৭.৪৮ শতাংশ যেখানে পুরুষ সাক্ষরতার হার ৯১.৭৬ শতাংশ ও নারী সাক্ষরতার হার ৮৩.০৫ শতাংশ। শহরে মোট পরিবার সংখ্যা ৭,৪০৪ টি। নীলাঙ্করাই চেন্নাই দক্ষিণ লোকসভা কেন্দ্রের অন্তর্গত শোলিঙ্গনলুর বিধানসভা কেন্দ্রের অংশ। Dennis S. Jesudasan (৫ জানুয়ারি ২০১৮)। "Chennai district doubles in size"। The Hindu। সংগ্রহের তারিখ ২৩ নভেম্বর ২০১৯।  google maps "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।  "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।  https://www.census2011.co.in/data/town/629384-neelankarai-tamil-nadu.html
জামিয়া-ই-ইমানিয়া

জামিয়া-ই-ইমানিয়া বা ইমানিয়া আরবি কলেজ (উর্দু: الجامعة الإيمانية‎‎) ভারতের উত্তর প্রদেশের বারাণসীতে অবস্থিত একটি মাদ্রাসা। মাদ্রাসার পুরো নাম মাজমা-উল-উলূম, জামিয়া-ই-ইমানিয়া। ১৮৬৬ সালের ১৫ ডিসেম্বর (১২৮৩ হিজরি)-তে জামিয়া-ই-ইমানিয়া মাদ্রাসা ভারতের বারাণসী শহরে প্রতিষ্ঠিত করা হয়। মাদ্রাসাটি শিয়া অনুসারীদের বর্ধিত ইসলামিক পড়াশোনা এবং উচ্চতর ধর্মীয় শিক্ষার জন্য ধর্মীয় শিক্ষাপ্রতিষ্ঠান হিসাবে প্রতিষ্ঠিত করা হয়। বেনারসের সর্বশেষ কাজী-উল-কুজাত (ইসলামিক প্রধান বিচারপতি) কাজী মাওলানা সাইয়েদ বান্দে আলী খানের প্রস্তাবে মৌলভী খুরশীদ আলী খান প্রতিষ্ঠানটি প্রতিষ্ঠা করেন। তিনি মাদ্রাসাটি প্রতিষ্ঠার উদ্দেশ্যে জমি দেন এবং ১৮৭০ (১২৮৭ হিজরি) সালে তার তত্ত্বাবধানে মাদ্রাসার নির্মাণকাজটি সম্পন্ন হয়। জামিয়া-ই-ইমানিয়া ভারতীয় উপমহাদেশের শিয়া মুসলিমদের জন্য প্রথম এবং প্রাচীনতম শিক্ষাপ্রতিষ্ঠান। এটি একটি শিক্ষামূলক, অলাভজনক, দাতব্য প্রতিষ্ঠান যা দেড় শতাব্দীরও বেশি সময় ধরে সম্প্রদায়কে সেবা করে চলেছে। প্রতিষ্ঠানটি বিপুল সংখ্যক ধর্মীয় পণ্ডিত, প্রচারক, অধ্যাপক, লেখক, বক্তা (খতিব), কবি (শায়ার) এবং ধর্মীয় কর্মী তৈরি করেছে। প্রতিষ্ঠার পর থেকে প্রতিষ্ঠানটিকে অনেক অপ্রীতিকর পরিস্থিতির সম্মুখীন হতে হয়েছিল। ১৯৮৩ সালে মাওলানা সাইয়ীদ মোহাম্মদ হুসাইনি কর্তৃক প্রতিষ্ঠানটি পুনরায় পুনরুজ্জীবিত হয় এবং শীঘ্রই এটি তার আগের অবস্থানে ফিরে আসে। বর্তমানে এটি তার পুত্র মাওলানা সাইয়ীদ মোহাম্মদ জাফর আল হুসাইনির তত্তাবধানে রয়েছে। তিনি এই মাদ্রাসাটির সভাপতি। মাওলানা জাভেদ হায়দার জায়েদী জয়দপুরী তাফাজ্জুল হোসেন কাশ্মীরি Chandra, Swati (৫ ফেব্রুয়ারি ২০১২)। "Desired literacy rate still eludes Kashi"। The Times of India। ১৬ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ৫ জানুয়ারি ২০১৩।  "History of Jamia-e-Imania"। সংগ্রহের তারিখ ৫ জানুয়ারি ২০১৩।  "Maulana Javed Haider Zaidi Zaidpuri. 6/23/2020, लखनऊ Avalanches.com"। Avalanches.com (ইংরেজি ভাষায়)। ২০২১-০৪-২৭ তারিখে মূল থেকে আর্কাইভ করা। সংগ্রহের তারিখ ২০২১-০৪-২৮।  হকনুমা (২০০৯ সালে মাহফিল-ই-হুসেনির সুবর্ণ জয়ন্তীতে, জামিয়া-ই-ইমানিয়া কর্তৃক আনুষ্ঠানিকভাবে প্রকাশিত একটি পুস্তিকা)। প্রতিষ্ঠাতা মরহুম মৌলভী খুরশীদ আলী খান রচিত ওসিয়তনামা। মুরাদন বিবি রচিত ওয়াকফনামা। খুরশীদ-ই-খাওয়ার (মাওলানা সৈয়দ সাঈদ আখতার রিজভী রচিত)। মতলা-ই আনোয়ার (মাওলানা সৈয়দ মুর্তজা হোসেন সদরুল-আফাজিল রচিত)। লখনউয়ের ইউপি সরকারের শিয়া কেন্দ্রীয় ওয়াকফ বোর্ডের নথি। ইমানিয়া লাইব্রেরির অপ্রকাশিত দলিল এবং জামিয়া-ই-ইমানিয়া, বনারসের ওয়াকফ নথিসমূহ। বানারস কোর্ট ও ভি.ডি.এ'র শিক্ষাপ্রতিষ্ঠানসমূহের নথিসমূহ। জামিয়া-ই-ইমানিয়ার অফিসিয়াল ওয়েবসাইট
ল্যাবরাডোর স্রোত

ল্যাবরাডোর স্রোত হচ্ছে উত্তর আটলান্টিক সাগরের শীতল প্রবাহ যা আর্কটিক সাগর থেকে প্রবাহ শুরু করে দক্ষিণ দিকে লব্রাদর উপকূলএবং নিউফাউন্ডল্যান্ড অতিক্রম করে আবারও কানাডার দক্ষিণ পূর্ব দিকের নোভা স্কোটিয়া উপকূল অতিক্রম করে।নোভা স্কোটিয়ার কাছে এই ঠান্ডা পানি উত্তরের উপসাগরীয় প্রবাহের গরম পানির সাথে মিলে এবং এই দুইয়ের মিশ্রণে ঘন কুয়াশার সৃষ্টি হয় এবং এটি বিশ্বের অন্যতম মৎস্য চাষের ক্ষেত্রে পরিণত হয়েছে । বসন্তকালে এবং গ্রীষ্মের শুরুতে এই প্রবাহ গ্রীনল্যান্ড এর হিমবাহ থেকে হিমশৈল দক্ষিণ দিকে ট্রান্স আটলান্টিক শিপিং লেন এ পরিবহন করে। এ পানির প্রবাহের কারণে কানাডার আটলান্টিক প্রদেশ এবং আমেরিকার দক্ষিণ পূর্ব উপকূলে দক্ষিণে মেইন থেকে ম্যাসাচুসেটস ঠান্ডা থাকে। ল্যাবরাডোর স্রোতের স্বাভাবিকের চেয়ে বেশি দক্ষিণ এবং/বা পূর্বে যাওয়ার প্রবণতা রয়েছে।এর ফলে বিশাল হিমশৈল আটলান্টিক মহাসাগরে যেখানে থাকার কথা নয় সেখানেও থাকতে পারে এবং তার ফলে জাহাজের জন্য পথ দুর্গম হতে পারে।এই প্রবাহ দক্ষিণে বারমুডা এবং পূর্বে আজোরস পর্যন্ত হিমশৈলের পরিবহন করেছে বলে জানা যায়।১৯১২ সালে আরএমএস টাইটানিক জাহাজ ডোবার পর আন্তর্জাতিক তুষার পেট্রোল গঠন করা হয়েছে সেসব জায়গাতে্ও যেখানে তুষার পাওয়ার সম্ভাবনা কম তুলনামূলকভাবে। "Forefront of Evidence-Based Disaster Management"। Suburban Emergency Management Project। ২০০৯-১০-০৭ তারিখে মূল থেকে আর্কাইভ করা। সংগ্রহের তারিখ ২০১০-০১-০৫।  The "Meandering Labrador Current" paragraph আটলান্টিক সাগরে পৃষ্ঠ প্রবাহ ওয়েব্যাক মেশিনে আর্কাইভকৃত ৪ ফেব্রুয়ারি ২০১২ তারিখে টেমপ্লেট:Ocean
ইঞ্জমবক্কম

ইঞ্জমবক্কম দক্ষিণ ভারতের তামিলনাড়ু রাজ্যের চেন্নাই জেলার দক্ষিণ দিকে অবস্থিত একটি আবাসিক অঞ্চল৷‌ ২০১১ খ্রিস্টাব্দে অক্টোবর মাসের পূর্বে এটি চেঙ্গলপট্টু জেলার শোলিঙ্গনলুর তালুকের একটি জনগণনা নগরী ছিল। আরো পূর্বে এটি কাঞ্চীপুরম জেলার শোলিঙ্গনলুর পঞ্চায়েত সমিতির একটি গ্রাম ছিল। পরবর্তীকালে চেন্নাই জেলার আয়তন বৃদ্ধি করা হলে এই অঞ্চল ওই জেলার অন্তর্ভুক্ত হয়। লোকালয়টি ইস্ট কোস্ট রোড বরাবর চেন্নাই শহরের দক্ষিণ দিকে অবস্থিত। ২০০১ খ্রিস্টাব্দের জনগণনা অনুসারে ইঞ্জমবক্কমের জনসংখ্যা ছিল ১০,০৮৪ জন। কিন্তু তৎপরবর্তী দশ বছরে জনসংখ্যা বেড়ে প্রায় দ্বিগুণ হয়। ২০১১ খ্রিস্টাব্দে ভারতের জনগণনা অনুসারে এই শহরের জনসংখ্যা হয় ২১,১৫৮ জন, যেখানে পুরুষ ১০,৮৪৯ জন ও নারী ১০,৩০৯ জন অর্থাৎ প্রতি হাজার পুরুষে ৯৫০ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ২,৫৪৭ জন যেখানে শিশুপুত্র সংখ্যা ১,৩৩৫ জন এবং শিশুকন্যা সংখ্যা ১,২১২ জন। জনসংখ্যা অনুপাতে শিশু ১২.০৪ শতাংশ। শহরটির সাক্ষরতার হার ছিল ৮৯.৮৮ শতাংশ যেখানে পুরুষ সাক্ষরতার হার ৯৩.৪৪ শতাংশ ও নারী সাক্ষরতার হার ৮৬.১৫ শতাংশ। শহরে মোট পরিবার সংখ্যা ৫,৩৫৫ টি। "Local Body Elections 2006"। Official website of Kancheepuram district। ২৩ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০১৩।  Dennis S. Jesudasan (৫ জানুয়ারি ২০১৮)। "Chennai district doubles in size"। The Hindu। সংগ্রহের তারিখ ২৩ নভেম্বর ২০১৯।  "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১।  "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।  https://www.census2011.co.in/data/town/629388-injambakkam-tamil-nadu.html
সুনান সাঈদ ইবনে মানসুর

সুনান সাঈদ ইবনে মানসুর (আরবি:سنن سعيد ابن منصور ; ইংরেজি : Sunan Sayeed ibn Mansur), হল ইসলামি বর্ষপঞ্জি-এর তৃতীয় শতাব্দীর একটি হাদিস সংকলন বই। এটি প্রণয়ন করেছিলেন 'ইমাম সাঈদ ইবনে মানসুর' (মৃত্যু: ২২৭ হি:)। মাকতাবা শামিলা অনুসারে এতে প্রায় তিন হাজার (৩০০০) হাদিস রয়েছে। গ্রন্থটি প্রাচীনতম সুনান (এক ধরনের হাদিস গ্রন্থ) রচিত। এটি ইসলামি বর্ষপঞ্জি-এর তৃতীয় শতাব্দীতে রচিত এবং হাদিসের সর্বাধিক বিশুদ্ধ গ্রন্থ সহিহাইন (সহীহ বুখারী ও সহীহ মুসলিম)-এর আগে রচিত হয়েছে । হাদিসের এই সংকলনটি কেবল পণ্ডিতদের মধ্যেই বেশি বিখ্যাত । গ্রন্থটি বিশ্বের অনেক প্রকাশনী সংস্থা প্রকাশ করেছেন। সুনান সাঈদ ইবনে মানসুর (৮ খণ্ড) - কৃত: সাঈদ ইবনে মানসুর  : প্রকাশনায়: আল-রিয়াদ : দারুস সুমায়ি লিন-নাশর ওয়াত তাওজিহ, .১৯৯৩-২০১২ । সুন্নি গ্রন্থের তালিকা সহীহ বুখারী সহীহ মুসলিম সুনান-এ-ইবনে মাজাহ সুনানে আবু দাঊদ সুনান আল-তিরমিজী সুনানে নাসাই "Sunan Sa'id ibn Mansur, t 227 H"। সংগ্রহের তারিখ এপ্রিল ৩০, ২০১৯। [স্থায়ীভাবে অকার্যকর সংযোগ] "SA^ID bin Mansur Al-Marwazi"। www.riadnachef.org। সংগ্রহের তারিখ এপ্রিল ৩০, ২০১৯।  "Sunan Sa'īd ibn Manṣūr (8 v.)"। www.arabicbookshop.net। সংগ্রহের তারিখ এপ্রিল ৩০, ২০১৯।
ইনুলিন

ইনুলিন হলো প্রাকৃতিকভাবে প্রাপ্ত একটি পলিস্যাকারাইড গ্রুপ যেটি বিভিন্ন ধরনের গাছপালা এবং শিল্পোন্নত দেশগুলোতে প্রায়শই চিকরি থেকে নিষ্কাশিত করা হয়। ইনুলিনের একটি বর্গ হলো ফ্রুক্টানস্ যেটি খাদ্যতালিকায় ফাইবার নামে পরিচিত। ইনুলিন কিছু গাছপালা দ্বারা শক্তি সঞ্চয় করার মাধ্যম হিসাবে ব্যবহৃত হয় এবং সাধারণত শিকড় বা রাইজোমে পাওয়া যায়। ইনুলিনকে সংশ্লেষিত করে এবং সংরক্ষণ করে এমন বেশিরভাগ গাছপালা স্টার্চ জাতীয় শর্করা সংরক্ষণ করে না। যুক্তরাষ্ট্রে ২০১৮ সালে, খাদ্য ও ওষুধ প্রশাসন উৎপাদিত খাদ্য পণ্যগুলোর পুষ্টির মান উন্নত করতে ব্যবহৃত ডায়েট ফাইবারের উপাদান হিসাবে ইনুলিনকে অনুমোদন দেয়। ইনুলিন ব্যবহার করে গ্লোমেরুলার পরিস্রাবণ হারের মাধ্যমে কিডনি ফাংশন পরীক্ষা করা হয়। ইনুলিন মূলত ফ্রুক্টোজ ইউনিট ( ফ্রুক্ট্যানস পলিমার) দ্বারা গঠিত এবং সাধারণত একটি টার্মিনাল গ্লুকোজ থাকে। ইনুলিনগুলোর ফ্রুক্টোজ ইউনিটগুলো একটি β (2 → 1) গ্লাইকোসাইডিক বন্ডের সাথে যুক্ত থাকে। সাধারণভাবে, উদ্ভিদের ইনুলিনগুলোতে ২ থেকে ৭০ টি ফ্রুক্টোজ ইউনিট থাকে। তবে এ সংখ্যা বা কখনও কখনও ২০০ এরও বেশি হয়। তবে ১০ ইউনিটের কম অণুগুলোকে ফ্রুক্টো-অলিগোস্যাকারাইড বলে। সবচেয়ে সহজ উদাহরণ হল 1- ট্রাইস্যাকারাইড, যাতে দুটি ফ্রুকটোজ ইউনিট এবং একটি গ্লুকোজ ইউনিট রয়েছে। ব্যাকটেরিয়া ইনুলিন আরও উচ্চ শাখাযুক্ত (১৫% এর বেশি শাখা) এবং এতে দশটি বা শত শত সাবইউনিট ক্রমিকভাবে যুক্ত থাকে। ইনুলিনের উচ্চ ঘনত্ব রয়েছে এমন উদ্ভিদের মধ্যে আছে: আগাভে ( আগাভে এসপিপি) ) কলা/প্লান্টেইন ( মুসেসি ) বারডক ( আর্কটিয়াম লম্পা ) কামাস ( কামাসিয়া এসপিপি) ) চিকোরি ( সিচরিয়াম ইনটিবাস ) কনফ্লাওয়ার ( Echinacea SPP ) কস্টাস ( সৌসুরিয়া লাপা ) ডানডিলিয়ন ( তারাক্সাকাম অফিসিনালে ) ইলেকাম্পেন ( ইনুলা হেলেনিয়াম ) রসুন ( Allium sativum ) গ্লোব আর্টিচোক (Cynara scolymus, সাইনায়রা কারডুনকুলাস Var। Scolymus) জেরুজালেম আর্টিকোক ( হেলিয়ান্থাস টিউরোসাস ) জিকামা ( প্যাকিরহিজাস ইরোসাস ) চিতাবাঘের বেন ( আর্নিকা মন্টানা ) মুগওয়ার্ট রুট ( আর্টেমিসিয়া ওয়ালগারিস ) পেঁয়াজ ( অ্যালিয়াম সিপা ) বুনো ইয়াম ( ডায়সকোরিয়া এসপিপি) ) Yacón (Smallanthus sonchifolius) Roberfroid, M. B. (২০০৩)। "Introducing inulin-type fructans": 13–26। ডিওআই:10.1079/bjn20041350 । পিএমআইডি 15877886।  Roberfroid M. B. (২০০৭)। "Inulin-type fructans: functional food ingredients": 2493S–2502S। ডিওআই:10.1093/jn/137.11.2493S । পিএমআইডি 17951492।  "The Declaration of Certain Isolated or Synthetic Non-Digestible Carbohydrates as Dietary Fiber on Nutrition and Supplement Facts Labels: Guidance for Industry" (পিডিএফ)। US Food and Drug Administration। ১৪ জুন ২০১৮। সংগ্রহের তারিখ ১৫ জুন ২০১৮।  Hsu, C. Y.; Bansal, N. (আগস্ট ২০১১)। "Measured GFR as 'gold standard'—all that glitters is not gold?": 1813–1814। ডিওআই:10.2215/cjn.06040611 । পিএমআইডি 21784836।  Kays, Stanley J.; Nottingham, Stephen F. (২০০৭-০৮-১৩)। Biology and Chemistry of Jerusalem Artichoke: Helianthus tuberosus L. (ইংরেজি ভাষায়)। CRC Press। আইএসবিএন 978-1-4200-4496-6।  Rauter, Amélia P.; Vogel, Pierre (২০১০-০৯-২০)। Carbohydrates in Sustainable Development I (ইংরেজি ভাষায়)। Springer Science & Business Media। আইএসবিএন 978-3-642-14836-1।
সন্ত্রাস বিরোধী রাজু স্মারক ভাস্কর্য

সন্ত্রাস বিরোধী রাজু স্মারক ভাস্কর্য ঢাকা বিশ্ববিদ্যালয়ের টি এস সি প্রাঙ্গনে অবস্থিত ঢাকার একটি অন্যতম প্রধান ভাস্কর্য নিদর্শন। এটি ১৯৯৭ এর শেষভাগে তৈরি হয়। ১৯৯২ সালের ১৩ই মার্চ গণতান্ত্রিক ছাত্র ঐক্যের সন্ত্রাস বিরোধী মিছিল চলাকালে সন্ত্রাসীরা গুলি করলে মিছিলের নেতৃত্বদানকারী বাংলাদেশ ছাত্র ইউনিয়নের কেন্দ্রীয় নেতা মঈন হোসেন রাজু নিহত হন। রাজুসহ সন্ত্রাস বিরোধী আন্দোলনের সকল শহীদের স্মরণে নির্মিত এই ভাস্কর্য ১৭ই সেপ্টেম্বর, ১৯৯৭ সালে ঢাকা বিশ্ববিদ্যালয়ের তৎকালীন উপাচার্য এ. কে. আজাদ চৌধুরী উদ্বোধন করেন। এই ভাস্কর্য নিমার্ণে জড়িত শিল্পীরা ছিলেন ভাস্কর শ্যামল চৌধুরী ও সহযোগী গোপাল পাল। নির্মাণ ও স্থাপনের অর্থায়নে ছিলেন - ঢাকা বিশ্ববিদ্যালয়ের প্রাক্তন শিক্ষক আতাউদ্দিন খান (আতা খান) ও মুন্সীগঞ্জ-বিক্রমপুর সমিতির সভাপতি, লায়ন নজরুল ইসলাম খান বাদল। ভাস্কর্যটির সার্বিক তত্ত্বাবধানে রয়েছে বাংলাদেশ ছাত্র ইউনিয়ন। এই ভাস্কর্যে ৮ জনের অবয়ব ফুটিয়ে তোলা হয়েছে। যাদের প্রতিকৃতি ব্যবহার করা হয়েছে তারা হলেন মুনীম হোসেন রানা, শাহানা আক্তার শিলু, সাঈদ হাসান তুহিন, আবদুল্লাহ মাহমুদ খান, তাসফির সিদ্দিক, হাসান হাফিজুর রহমান সোহেল, উৎপল চন্দ্র রায় ও গোলাম কিবরিয়া রনি। সন্ত্রাস বিরোধী রাজু স্মারক ভাস্কর্য (বিজয় দিবস ২০১০) সন্ত্রাস বিরোধী রাজু স্মারক ভাস্কর্য (বিজয় দিবস ২০১০) সন্ত্রাস বিরোধী রাজু স্মারক ভাস্কর্য (বিজয় দিবস ২০১০) সন্ত্রাস বিরোধী রাজু স্মারক ভাস্কর্য ২০১১ সন্ত্রাস বিরোধী রাজু স্মারক ভাস্কর্য ২০১১ Wadud, Mushfique (২৮ নভেম্বর ২০০৮)। "Sculpting Bangladesh"। New Age Xtra। ৭ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৫।  "LifeStyle"। archive.thedailystar.net। ২০১৬-১১-১২ তারিখে মূল থেকে আর্কাইভ করা। সংগ্রহের তারিখ ২০১৬-০৫-০৭।  "যেভাবে শহীদ হলেন রাজু"। ২০১৯-০৩-১৬। সংগ্রহের তারিখ ২০১৯-০৩-১৬।  প্রবেশদ্বার:  ঢাকা বাংলাদেশ উইকিপিডিয়ার সহপ্রকল্পে সন্ত্রাস বিরোধী রাজু স্মারক ভাস্কর্য: কমন্স হতে মিডিয়া উইকিউপাত্ত হতে উপাত্ত
শিয়ামেন

শিয়ামেন তাইওয়ান প্রণালীর পাশের গণপ্রজাতন্ত্রী চীনের দক্ষিণ-পূর্বাঞ্চলীয় ফুচিয়েন প্রদেশের একটি উপ-প্রাদেশিক শহর। এটি ছয়টি জেলায় বিভক্ত: হুলি, শিমিং, চিমেই, থুং'আন, হাইছাং ও শিয়াং'আন। শহরটির আয়তন ১,৭০০.৬১ বর্গকিলোমিটার (৬৫৬.৬১ বর্গ মাইল) ও মোট জনসংখ্যা ২০১০ সালের হিসাবে ৩৫,৩১,৩৪৭ জন এবং ২০১৯ সালের ৩১ ডিসেম্বরের হিসাবে অনুমানিক জনসংখ্যা ৪২,৯০,০০০ জন। নগরীর নগরাঞ্চলের ছয় জেলার বেশিরভাগ অংশ ও চাংচৌয়ের ৪ টি জেলা (শিয়াংচেং, লংওয়েন, লংহাই এবং ছাংথাই) সহ মূল দ্বীপ থেকে ছড়িয়ে পড়েছে এবং ৬২,৯৯,৭০০ জন বাসিন্দার একটি উন্নয়নশীল অঞ্চল গঠন করেছে। [5 ] এই অঞ্চলটি উত্তরের ছ্যুয়েনচৌয়ের সাথে সংযোগ স্থাপন করে প্রায় আট মিলিয়ন লোকের ভবিষ্যতের মহানগর তৈরি করে চলেছে। শহরটি থেকে চীন প্রজাতন্ত্রের দ্বারা পরিচালিত কিনমেন দ্বীপপুঞ্জ (কুইময়) ৬ কিলোমিটারের (৪ মাইল) কম দূরে অবস্থিত। শিয়ামেন দ্বীপটি ইউনতাং উপসাগরে প্রাকৃতিক বন্দরের অধিকারী ছিল, তবে ফুচিয়েনের আন্তর্জাতিক বাণিজ্য চাংচৌ বা গুয়াংডংয়ের কুয়াংচৌয়ে দীর্ঘকাল সীমাবদ্ধ ছিল। প্রথম আফিম যুদ্ধের আগে এবং পরে উভয় দফায় ছিং রাজবংশের অধীনে দক্ষিণ ফুচিয়েন থেকে চীনাদের বড় ধরনের দেশত্যাগের ঘটনা ঘটে, যারা হক্কিয়ান ভাষী সম্প্রদায়কে সিঙ্গাপুর, মালয়েশিয়া, ইন্দোনেশিয়া এবং ফিলিপাইনে ছড়িয়ে দিয়েছিল। বিদেশের চীনারা শিয়ামেনের শিক্ষা ও সাংস্কৃতিক প্রতিষ্ঠানসমূহকে সমর্থন অব্যাহত রেখেছে। তেং শিয়াওফিংয়ের অধীনে ওপেনিং আপ নীতিমালার অংশ হিসাবে, শিয়ামেন ১৯৮০-এর দশকের গোড়ার দিকে বিদেশী বিনিয়োগ ও ব্যবসায়ের জন্য উন্মুক্ত চীনের মূল চারটি বিশেষ অর্থনৈতিক অঞ্চলগুলির মধ্যে একটি হয়ে ওঠে। শহরটির সম্প্রসারণের সময় খননকৃত জমিটি ব্যবহার করার মাধ্যমে অতীতের বন্দরকে আবদ্ধ করা হয়, তবে এই শহরটি মূল দ্বীপ চীনের বাকী অংশের সাথে সেতু দ্বারা যুক্ত ছিল। "Communiqué of the National Bureau of Statistics of People's Republic of China on Major Figures of the 2010 Population Census (No. 1)"। National Bureau of Statistics of China। ২৮ এপ্রিল ২০১১। ৮ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৪।  2019 Formerly "Lower Gate" (下門); see Name section.
আল-সাফিয়াহ মসজিদ

আল-সাফিয়াহ মসজিদ (আরবি: جَامِع السَّفَّاحِيَّة, প্রতিবর্ণীকৃত: Jāmiʿ as-Saffāḥīyah) সিরিয়ার আলেপ্পো অবস্থিত একটি মসজিদ। ১৪২৫ সালে মসজিদটি নির্মিত হয়েছিল। মামলুক আমলের আহমেদ বিন সালেহ বিন আল সাফাহর পৃষ্ঠপোষকতায় মসজিদটি নির্মিত হয়েছিল। ১৯২৫ সালে মসজিদটি আংশিকভাবে সংস্কার করা হয়। আল-সাফিয়াহ মসজিদ সিরিয়ার আলেপ্পো অবস্থিত। মসজিদটি আলেপ্পোর দুর্গের দক্ষিণ-পশ্চিমে প্রাচীন শহর "আল-জল্লুম" জেলায় অবস্থিত। মসজিদটি আল-শিবানী চার্চ-স্কুলের পূর্বে অবস্থিত। মসজিদটি প্রবেশদ্বারের উপরে একটি অষ্টভুজ আকৃতির মিনার রয়েছে। মামলুক-যুগের স্থাপত্যের আদলে এটি তৈরি করা হয়েছে। আলেপ্পোর আল-সাফিয়াহ মসজিদের সামনের দিকের ছবি আলেপ্পোর আল-সাফিয়াহ মসজিদের প্রবেশদ্বার দূর থেকে মসজিদের ছবি মসজিদের প্রবেশদ্বার "موقع حلب - "حي السفاحية" حي القساطل والمدارس"। esyria.sy (আরবি ভাষায়)। সংগ্রহের তারিখ ২০২১-০৫-০৭।  "Al-Saffahiyah Mosque"। advisor.travel। সংগ্রহের তারিখ ৭ মে ২০২১।  উইকিমিডিয়া কমন্সে আল-সাফিয়াহ মসজিদ সংক্রান্ত মিডিয়া রয়েছে।
ইসলামিক একাডেমি (যুক্তরাষ্ট্র)

ইসলামিক একাডেমি (টিআইএ) বা ইসলামিক একাডেমি ফর পিস (আরবি : الأكاديمية الإسلامية للسلام) মার্কিন যুক্তরাষ্ট্রের ম্যাসাচুসেটস অঙ্গরাজ্যের মেথুয়েন অবস্থিত একটি বেসরকারি ইসলামিক প্রাথমিক ও মাধ্যমিক স্কুল। এটি প্রাক-কিন্ডারগার্টেন - ৮ ভিত্তিক একটি শিক্ষাপ্রতিষ্ঠান। ২০০১ সালে কয়েকজন শিক্ষক এবং মুষ্টিমেয় শিক্ষার্থী নিয়ে এটি শুরু করা হয়েছিল। বর্তমানে শিক্ষকদের সংখ্যা বৃদ্ধি পেয়েছে এবং দেড় শতাধিক শিক্ষার্থী রয়েছে। প্রতিষ্ঠানটির অধীনে একটি উচ্চ বিদ্যালয় অন্তর্ভুক্ত করার পরিকল্পনা রয়েছে। প্রতিদিন বাচ্চারা স্কুলে যোহরের নামাজ আদায় করে। উচ্চ শ্রেণীর শিক্ষার্থীরা সালাত-উল-জুমুআহ বা জুমার নামাজ সেলিমিয়ে কামি মসজিদে আদায় করে। সেলিমিয়ে কামি মসজিদ প্রতিষ্ঠানটি থেকে হাঁটার দূরত্বে অবস্থিত। ২০০১ সালে শাবান কাতালবাস দ্বারা একাডেমিটি প্রতিষ্ঠিত হয়। যার জেহরা কাতালবাস নামে এক নাতনী রয়েছে॥ একাডেমিটি ম্যাসাচুসেটস অঙ্গরাজ্যের মেথুয়েনের ১২৫ ওকল্যান্ড এভিনিউে অবস্থিত। ইসলামিক একাডেমি অনেক স্কুল মূল্যায়ন সংস্থা দ্বারা মূল্যায়ন করা হয়েছে। যেমনঃ গ্রেট স্কুলস, এডুকেশন ডটকম, এবং প্রাইভেট স্কুল রিভিউ দ্বারা মূল্যায়ন করা হয়েছে। ২০০৭ সালের হজ পুনঃপ্রণয়ন দিবসটি স্থানীয় সংবাদমাধ্যম "সাউন্ডস অফ দ্য সিজন" অনুষ্ঠান নামে একটি প্রতিবেদন প্রকাশ করে। অনুষ্ঠানের একটি ভিডিও স্কুলের ওয়েবসাইটে পাওয়া যায়। ইসলামিক একাডেমি লরেন্স গণ গ্রন্থাগারে অনুষ্ঠিত একটি বার্ষিক বিশ্ব ভূগোল প্রতিযোগিতায় অংশ নেয়। "About-History"। The Islamic Academy (ইংরেজি ভাষায়)। সংগ্রহের তারিখ ২০২১-০৫-০৭।  "Our Staff"। The Islamic Academy (ইংরেজি ভাষায়)। ২০২১-০৫-০৭ তারিখে মূল থেকে আর্কাইভ করা। সংগ্রহের তারিখ ২০২১-০৫-০৭।  "Explore The Islamic Academy For Peace in Methuen, MA"। GreatSchools.org। সংগ্রহের তারিখ ২০২১-০৫-০৭।  "School Information & Ratings on SchoolFinder"। www.education.com। ২০২১-০৫-০৭ তারিখে মূল থেকে আর্কাইভ করা। সংগ্রহের তারিখ ২০২১-০৫-০৭।  "The Islamic Academy For Peace Profile (2021) | Methuen, MA"। Private School Review (ইংরেজি ভাষায়)। সংগ্রহের তারিখ ২০২১-০৫-০৭।  <http://www.eagletribune.com/local/x1876413177/Sounds-of-the-Season/ আর্কাইভইজে আর্কাইভকৃত ৪ সেপ্টেম্বর ২০১২ তারিখে>, retrieved March 12, 2011 "TheIslamicAcademy.com is for sale"। HugeDomains (ইংরেজি ভাষায়)। সংগ্রহের তারিখ ২০২১-০৫-০৭।  <http://www.eagletribune.com/local/x1876409031/Islamic-Academy-wins-Jowdy-World-Knowledge-Challenge আর্কাইভইজে আর্কাইভকৃত ২৪ জুলাই ২০১২ তারিখে>, retrieved March 12, 2011 <http://www.eagletribune.com/local/x546149939/Lawrence-school-wins-geography-contest>, retrieved March 12, 2011 Betancesybetances@eagletribune.com, Yadira। "St. Mary of the Assumption wins Jowdy Bee, again"। Eagle-Tribune (ইংরেজি ভাষায়)। সংগ্রহের তারিখ ২০২১-০৫-০৭।  ইসলামিক একাডেমির প্রাতিষ্ঠানিক ওয়েবসাইট ইসলামিক একাডেমির পিটিও ওয়েবসাইট[স্থায়ীভাবে অকার্যকর সংযোগ] ইসলামিক একাডেমির ফেসবুক পেজ
বাংলাদেশ মেরিন একাডেমি, রংপুর

বাংলাদেশ মেরিন একাডেমী, রংপুর বাংলাদেশের রংপুরে অবস্থিত একটি সরকারি শিক্ষাপ্রতিষ্ঠান, যেখানে বাণিজ্যিক জাহাজের ক্যাডেট, ডেক অফিসার এবং মেরিন ইঞ্জিনিয়ারদের প্রশিক্ষণ প্রদান করা হয়। রংপুরের পীরগঞ্জ উপজেলার ৮ নম্বর রায়পুর ইউনিয়নের ফলির বিল এলাকায় এই মেরিন একাডেমিটির অবস্থান। বর্তমানে বাংলাদেশ মেরিন একাডেমি, রংপুর বঙ্গবন্ধু শেখ মুজিবুর রহমান মেরিটাইম ইউনিভার্সিটির অধিভুক্ত হয়ে শিক্ষা কার্যক্রম পরিচালনা করছে। ২০১২ সালে প্রকল্পের কাজ শুরু হয়ে ২০২১ সালের ৬ মে এর উদ্‌বোধন করা হয়। ১০ একর জমির ওপর একাডেমিক ভবন, প্রশাসনিক ভবন, প্যারেড গ্রাউন্ড, ডরমেটরি ভবন, সাতটি আবাসিক ভবন, মসজিদ, অত্যাধুনিক জিমনেশিয়াম, সুইমিং পুল, পুকুরসহ ৩৫টি অবকাঠামোতে অত্যাধুনিক প্রশিক্ষণের ব্যবস্থা রয়েছে। ২০২০ সালের জানুয়ারি মাসে ৫০ জন ক্যাডেট ভর্তির মাধ্যমে শিক্ষা কার্যক্রম শুরু হয়। তারা প্রাথমিকভাবে বাংলাদেশ মেরিন একাডেমি, চট্টগ্রাম এ সাময়িকভাবে সংযুক্ত আছেন। "রংপুর মেরিন একাডেমি উন্নয়নে নতুন মাত্রা"। kholakagojbd.com। ৬ মে ২০২১। সংগ্রহের তারিখ ৭ মে ২০২১।  "বহুল প্রত্যাশিত রংপুর মেরিন একাডেমির উদ্বোধন"। kholakagojbd.com। ৬ মে ২০২১। সংগ্রহের তারিখ ৭ মে ২০২১।  "পীরগঞ্জে রংপুর মেরিন একাডেমির যাত্রা শুরু"। dailynayadiganta.com। ৬ মে ২০২১। সংগ্রহের তারিখ ৭ মে ২০২১।  "নতুন চার মেরিন একাডেমির উদ্বোধন করলেন প্রধানমন্ত্রী"। bdnews24.com। ৬ মে ২০২১। ৭ মে ২০২১ তারিখে মূল থেকে আর্কাইভ করা। সংগ্রহের তারিখ ৭ মে ২০২১।
বাংলাদেশ মেরিন একাডেমি, বরিশাল

বাংলাদেশ মেরিন একাডেমী, বরিশাল বাংলাদেশের বরিশালে অবস্থিত একটি সরকারি শিক্ষাপ্রতিষ্ঠান, যেখানে বাণিজ্যিক জাহাজের ক্যাডেট, ডেক অফিসার এবং মেরিন ইঞ্জিনিয়ারদের প্রশিক্ষণ প্রদান করা হয়। বরিশালের কীর্তনখোলা নদীর পূর্ব তীরে কর্নকাঠী এলাকায় এই মেরিন একাডেমিটির অবস্থান। বর্তমানে বাংলাদেশ মেরিন একাডেমি, বরিশাল বঙ্গবন্ধু শেখ মুজিবুর রহমান মেরিটাইম ইউনিভার্সিটির অধিভুক্ত হয়ে শিক্ষা কার্যক্রম পরিচালনা করছে। ২০১২ সালে প্রকল্পের কাজ শুরু হয়ে ২০২১ সালের ৬ মে এর উদ্বোধন করা হয়। এটি চরআইচা গ্রামে অবস্তিত, কীর্তনখোলা নদীর সেতুর পাশেও এর অবস্তান,১০ একর জমির ওপর একাডেমিক ভবন, প্রশাসনিক ভবন, প্যারেড গ্রাউন্ড, ডরমেটরি ভবন, সাতটি আবাসিক ভবন, মসজিদ, অত্যাধুনিক জিমনেশিয়াম, সুইমিং পুল, পুকুর, লেকসহ ৩৫টি অবকাঠামোতে অত্যাধুনিক প্রশিক্ষণের ব্যবস্থা রয়েছে। তথ্যসূত্র (শাওন রানা) ২০২০ সালের জানুয়ারি মাসে ৫০ জন ক্যাডেট ভর্তির মাধ্যমে শিক্ষা কার্যক্রম শুরু হয়। তারা প্রাথমিকভাবে বাংলাদেশ মেরিন একাডেমি, চট্টগ্রাম এ সাময়িকভাবে সংযুক্ত আছেন। "বরিশালে মেরিন একাডেমি উদ্বোধন কর‌লেন প্রধানমন্ত্রী"। kalerkantho.com। ৬ মে ২০২১। সংগ্রহের তারিখ ৭ মে ২০২১।  "নতুন চার মেরিন একাডেমির উদ্বোধন করলেন প্রধানমন্ত্রী"। bdnews24.com। ৬ মে ২০২১। ৭ মে ২০২১ তারিখে মূল থেকে আর্কাইভ করা। সংগ্রহের তারিখ ৭ মে ২০২১।  "পীরগঞ্জে রংপুর মেরিন একাডেমির যাত্রা শুরু"। dailynayadiganta.com। ৬ মে ২০২১। সংগ্রহের তারিখ ৭ মে ২০২১।